Victor Tourneur

Victor Raphaël François Joseph Tourneur, nado o 27 de xuño de 1878 en Verviers, Liexa, e finado o 25 de febreiro de 1967 en Boitsfort, Bruxelas-Capital, foi un numismático, historiador, bibliógrafo, bibliotecario e etnólogo belga especializado na cultura celta.De Callataÿ, F. (1999). "Tourneur, Victor".Leroy, M. (1970). "Victor Raphaël François Joseph Tourneur". Académie royale de Belgique.

 Traxectoria 
Victor Tourneur comezou a educación secundaria no Athénée royal de Verviers en 1885, onde tivo como profesor o seu propio pai e outros eruditos como Jules Feller. Alí graduouse en 1896.De Callataÿ, F. (1999). "Tourneur, Victor". Páxina 331.

Posteriormente estudou na Universidade de Liexa entre 1896 e 1900, con profesores como Godefroid Kurth, e nela acadou o doutoramento en Filoloxía Clásica.Claes, L. (2017). Páxinas 19-21. A partir de 1901 afondou nos coñecementos de filoloxía céltica en centros de ensino superior de Alemaña e de Francia.Leroy, M. (1970). Páxina 43. 

En 1903 ingresou na Bibliothèque royale, en Bruxelas, onde desenvolveu diversos labores, entre eles o de conservador adxunto do Gabinete Numismático da Biblioteca Real de Bélxica, en 1911, ata acceder ao posto de conservador en 1919.Leroy, M. (1970). Páxina 46. Entre 1929 e 1943 exerceu como conservador xefe da Biblioteca Real de Bélxica.De Callataÿ, F. (1999). "Tourneur, Victor". Páxina 332.Claes, L. (2017). Páxina 26.

Paralelamente ao seu traballo no Gabinete, en 1920 comezou a impartir cursos de Numismática no Instituto de Altos Estudos de Bélxica, en Bruxelas, o cal, logo da primeira guerra mundial foi incorporado á Universidade Libre de Bruxelas. A partir de 1931 accedeu á praza de catedrático de Numismática e Historia da Moeda nesa universidade, na que foi sucedido en 1948 por Philip Grierson.Leroy, M. (1970). Páxina 45.

En 1938 impartiu tamén un curso no Gollège de France, cuxos contidos foron publicados en 1940 nunha separata da Revue belgue de numismatique.Véxase "(1940)" na sección "Publicacións".

En 1908 entrou a formar parte da Sociedade Real de Numismática de Bélxica, da que se converteu en secretario en 1912 e finalmente en presidente, entre os anos 1925 e 1949. No período 1919-1955 foi ademais editor e codirecrtor da súa publicación periódica, Revue belgue de numismatique et de sigillografie.

Tourneur foi elixido membro da Academia Real de Ciencias, Letras e Belas Artes en 1944, da que xa era membro correspondente desde 1939, e en 1948 foi nomeado secretario perpetuo.Leroy, M. (1970). Páxina 50.

Entre 1933 e 1952 foi presidente da Comisión Internacional de Numismática.

No ámbito familiar, Victor Tourneur casou en 1926 con Mariette Nicomède Tourneur, sixilógrafa vinculada ao Arquivo Real de Bélxica, coa que colaborou no seu labor docente. Tiveron unha filla, chamada Marie.De Callataÿ, F. (1999). "Tourneur, Victor". Páxina 334.

 Recoñecementos 
 (1935): Jeton de Vermeil, da Société française de numismatique, de París."Médaille et jeton de vermeil". Société Française de Numismatique
 (1937): Medalla da Royal Numismatic Society, de Londres."The Society’s Medal". Royal Numismatic Society.
 (1949): Presidente de honra da Société royal de numismatique de Belgique.

 Publicacións 
Tourneur foi un autor prolífico. Os seus estudos e as súas publicacións acerca das orixes e da civilización dos pobos celtas producíronse unicamente na primeira década do século XX, en tanto que os relativos a asuntos numismáticos, moito máis abundantes, estendéronse ao longo de toda a súa carreira. En total, a súa produción bibliopgráfica supera as 200 referencias, entre monografías, artigos breves e outros máis en profundidade.Leroy, M. (1970). Páxinas 57-85."Tourneur, Cictor (1878-1967)". BnF."Tourneur, Victor 1878-1967". WordCat Identities.

 Estudos célticos 
 (1901). Grés a Inscriptions du Musée Communal de Verviers. P. Féguenne, Verviers.
 (1905). Esquisse d'une histoire des études celtiques. Vaillant-Carmanne, Liexa.
 (1905). Histoire des peuples celtiques et du panceltisme.
 (1907). Indices omnium vocabulorum linguae priscae gallicae et vetustae Britannicae quae in Grammaticae celticae editione altera explanatur. Halle.
 (1906). Le mystère breton de Saint Crépin et de Saint Crépinien. H. Champion, París.
 (1906). Les Éditions du "Catholicon" breton . Fureteur breton, Nanterre. 2ª ed.

 Numismática 
 (1901). Le Cabinet des médailles de l'État ; son histoire, son importance et la question de son démembrement.
 (1903). Le Trésor de monnaies romaines de Petit-Rechain (Dison). P. Féguenne, Verviers.
 (1904). Deux gros d'Henri II de Chypre (1285-1306, 1310-1324) et la fin du monnayage de l'or blanc dans ce royaume. Polleunis et Ceuterick, Bruxelas.
 (1904). Une médaille commémorative de la fondation de Bois-le-Duc. J. Leherte-Courtin, Renaix.
 (1905). Le Concours pour les médailles de l'Exposition universelle de Liège en 1905. Misch et Thron, Bruxelas.
 (1906). Les Médailleurs au pays de Liège. Liexa.
 (1906). Une monnaie de nécessité des Bellovaques. Polleunis et Ceuterick. Bruxelas.
 (1907). Une imitation gauloise du tétradrachme d'Athènes. Polleunis et Ceuterick, Bruxelas.
 (1907). L'Art de la médaille à Utrecht, à propos du don Begeer au Cabinet des médailles. Misch et Thron, Bruxelas.
 (1907). Le Démembrement du Cabinet des médailles de l'État. Misch et Thron, Bruxelas.
 (1908). La Numismatique à l'exposition de la Toison d'or. G. Van Oest, Bruxelas.
 (1908). L'Origine des Tongrois et une monnaie d'Annarovecos. F. et R. Ceuterick, Lovaina.
 (1908). Une des premières oboles de l'atelier épiscopal de Trèves. F. et R. Ceuterick, Lovaina.
 (1909). La monnaie de bronze des Tongrois. H. Poncelet, Liexa.
 (1909). Le Monnayage de l'atelier d'Ostende sous Marguerite de Constantinople et Guy de Dampierre. Goemaere, Bruxelas.
 (1911). Catalogue des Médailles du Royaume de Belgique. Tome premier (1830-1847). Dupriez, Beuxelas.
 (1911). Un méreau du charbonnage de Sainte-Marguerite, 1599. Institut archéologique liégeois, Liexa.
 (1912). L'Atelier monétaire de Bruges sous le règne de la Maison d'Autriche, 1709-1786. Goemaere. Bruxelas.
 (1919). Médailles historiques de Belgique. III. Goemare, Bruxelas.
 (1920). Quentin Metsys, médailleur. Impr. médicale et scientifique, Bruxelas.
 (1921). Catalogue des monnaies et des médailles napoléoniennes du Cabinet des médailles de la Bibliothèque royale de Belgique. Bibliothèque royale, Bruxelas.
 (1921). Le Médailleur anversois, Steven Van Herwijck (1557-1565). Impr. médicale et scientifique, Bruxelas.
 (1940). Les rois de France, de Philippe-Auguste à Philippe-le-Bel et la monnaie de Flandre. Revue belge de numismatique, Bruxelas (separata).
 (1945). Initiation à la numismatique. J. Lebègue, Bruxelas.

 Notas 

 Véxase tamén 

 Outros artigos 
 Gabinete de Medallas da Biblioteca Real de Bélxica

 Sociedade Real de Numismática de Bélxica

Estudos celtas

 Bibliografía 

 Leroy, M. (1970). Annuaire 1970. Académie royale des Sciences, des lettres et des beaux-arts. Páxinas 41-85.
 De Callataÿ, F. (1999). "Tourneur, Victor". En Nouvelle Biographie Nationale. 5. Académie royale des sciences, des lettres et des beaux-arts. Páxinas 331-334.
 Claes, L. (2017). "Docendo Discimus: The History of Numismatic Education in Belgium...". En Moens, J. (ed.). Colloquium Belgian Numismatics in Perspective. Brussels, 21 may 2016. Société royale de numismatique de Belgique, Bruxelas.
 De Smet, A. (1970). "In Memoriam Victor Tourneur (1878-1967)". En Archives et bibliothèques de Belgique. 41. 3-4. Páxinas 712-721.
 Hoc, M. (1967). "Nécrologie Victor Tourneur". En Revue belgue de numismatique. CXIII. Páxinas 265-268.

Categoría:Nados en 1878
Categoría:Finados en 1967
Categoría:Nados na provincia de Liexa
Categoría:Numismáticos de Bélxica
Categoría:Historiadores de Bélxica
Categoría:Antropólogos de Bélxica
Categoría:Bibliotecarios
Categoría:Bibliógrafos
Categoría:Escritores en lingua latina
Categoría:Escritores en lingua francesa
Categoría:Galardoados co Jeton de Vermeil
Categoría:Galardoados coa medalla da Royal Numismatic Society
Categoría:Alumnos da Universidade de Liexa
Categoría:Profesores da Universidade Libre de Bruxelas
Categoría:Personalidades sen imaxes